Campania electorală pentru alegerile europarlamentare este în toi, iar Comisia Europeană experimentează cu modalități inedite de a atrage tinerii la vot. Cea mai nouă inițiativă de la Bruxelles îl include pe Fuji, mascotă care promovează prezența la vot.
Comisia Europeană a publicat pe rețelele de socializare o poză prin care speră să atragă atenția și bunăvoința europenilor care încă nu s-au hotărât dacă să meargă la vot pe 9 iunie.
Imaginea îl prezintă pe Fuji, un golden retriever adorabil, care poartă o bandană cu steagul Uniunii Europene. Fotografiat în fața clădirii Comisiei Europene din Bruxelles, Fuji este descris ca un câine cu adevărat european.
„Fuji are un mesaj important pentru tine: fă-ți vocea auzită la următoare alegeri UE, #EUelections2024!”, se încheie mesajul.
Rasa Golden Retriever este una dintre cele mai prietenoase și iubitoare, în special cu copiii. Acești câini de vânătoare originari din Marea Britanie erau folosiți în Scoția pentru vânătoare, dar pot fi un animal de companie foarte afectuos. Ușor de educat și dresat, Golden Retriever este un câine răbdător și nu foarte gălăgios.
Călătoria cu animale de companie în Uniunea Europeană este explicată AICI.
Detalii despre alegerile europarlamentare și o opțiune de notificare înainte votului sunt disponibile AICI.